
"… a 21. század éppenséggel az utolsó ember kora."

„…A 21.század éppenséggel az utolsó ember kora.”
A dolgozat központi témája a késői kapitalista társadalom látszatszabadsága és az ebből következő hatása a kapitalizmusnak az egyénre.
A dolgozatban először a kapitalizmus jutalmazásközpontúságát hasonlítottam az azt megelőző történelmi korok és rendszerek brutalitással neveléséhez képest. Megállapítottam, hogy a kapitalizmus ilyen mértékű totalitásához, ami a jelenkorban érzékelhető az vezetett, hogy a fegyelmező társadalmat meghaladta a kapitalizmus rendszere és felváltotta a jutalmazásközpontúság, ami produktívabban tudja nevelni az egyéneket.
A magánéleti szabadságot a kapitalizmus folyamatos propagandája oly mértékben sérti meg ami a spektákulum, hogy az egyénnek szinte nincs is esélye nem fogyasztóvá idomulnia a kapitalizmus totalitásának következtében.
A fogyasztó önmaga zsarnoka, mivel a spektakuláris rendszer azt nevelte bele, hogy életének mércéje a teljesítés. Ebből az önmaga feletti zsarnokságból következik az is, hogy „túlélési aggodalma” lesz, így elveszíti a szemlélődés képességét, és azt, hogy a negativitást át tudja élni, aminek következtében a szenvedélytől elesik.
Hegel szolga és úr rendszerében egy olyan szolgává válik a spektákulum hatása következtében, aki nem képes előre vinni a történelmet, az ezt megelőző történelmi korok szolgáival ellentétben, azért, mert abban az illúzióban tartja a kapitalizmus, hogy ő az úr életvitelét folytatja, miközben csak egy modernkori rabszolga önuralomra képtelen impotenciájában él.
A fogyasztó üres életéből következően fájdalomcsillapításhoz fordul, mivel annak ellenére, hogy a kapitalizmus úgy nevelte, hogy a teljesítés legyen életének a középpontjában és ebből következően elesik az élet misztériumától, az értelmes élet hiányától igenis szenved. A fájdalomcsillapítása a fogyasztót gátolja abban, hogy a szerelem Erósszal átitatott misztikusságát és a művészet rejtélyét megtapasztalja. Erósz elveszítése azt eredményezi, hogy képtelen a másikra kapcsolódni, így embertársait és kultúráját is csak fogyaszthatja. A fogyasztó fájdalomcsillapításának egyik legfontosabb intézménye a terápia, ami a fogyasztó nárcisztikusságát táplálja, mivel nem idegeníti el önmagától, pusztán a saját világát szemléli, és beintegrálj a regnáló világrendbe. A fájdalomcsillapításának következtében pedig végül a fogyasztó átalakul Nietzsche utolsó emberévé, aki már nem is hajlandó a valósággal foglalkozni és abban élni, csupán elnyomja magában érzéseit, és megszűnik embernek lenni.



